Uznesenie Okresného súdu Vranov nad Topľou sp. zn. 13Er/1084/2016 z 18. 2. 2026

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 13Er/1084/2016 8816208791 18. 02. 2026 JUDr. Tatiana Líšková ECLI:SK:OSVT:2026:8816208791.2
Uznesenie Okresný súd Vranov nad Topľou v exekučnej veci oprávneného: Mesto Hanušovce nad Topľou, Mierová 333/3, 094 31 Hanušovce nad Topľou, IČO: 00332399, proti povinnému: A. B. - B., nar.XX.XX.XXXX, bytom B. C. XXX/XX, D. E. F., o vymoženie 21,82 eur s príslušenstvom, o žiadosti súdneho exekútora o udelenie poverenia na vykonanie exekúcie takto rozhodol: 1. Exekúciu
zastavuje.
2. Súdnemu exekútorovi súd
nepriznáva
náhradu trov konania.
odôvodnenie: 1. Uznesením tunajšieho súdu, č. k. 3Er/1084/2016 – 16 zo dňa 22.11.2019, bola žiadosť súdneho exekútora o udelenie poverenia na vykonanie exekúcie v celom rozsahu zamietnutá. Uznesenie nadobudlo právoplatnosť dňa 27.02.2020. 2. Podľa § 44 ods.4 ak je uznesenie, ktorým sa žiadosť zamietla právoplatné, súd exekučné konanie aj bez návrhu zastaví. Proti tomuto rozhodnutiu nie je prípustné odvolanie. 3. V zmysle § 243h ods. 1 prvá veta Exekučného poriadku, ak tento zákon v § 243i až 243k neustanovuje inak, exekučné konania začaté pred 1. aprílom 2017 sa dokončia podľa predpisov účinných do 31. marca 2017. 4. Na základe uvedeného preto súd exekúciu zastavil. 5. V zmysle § 47 ods. 3, druhá veta Exekučného poriadku, do doručenia poverenia súdu na vykonanie exekúcie má však exekútor nárok iba na odmenu za spísanie návrhu na vykonanie exekúcie a nárok na náhradu účelne vynaložených hotových výdavkov. 6. Súdny exekútor bol vyzvaný dňa 18.12.2025, aby súdu oznámil, či si v predmetnom konaní uplatňuje náhradu trov exekúcie, ak áno, tak v akej výške. V prípade, že túto skutočnosť súdu neoznámi, súd bude mať za to, že si trovy konania neuplatňuje. Exekútor si túto výzvu prevzal dňa 18.12.2025. Na uvedenú výzvu nereagoval. 7. Vzhľadom k tomu, že súdny exekútor si nárok na náhradu trov konania neuplatnil, na výzvu súdu nereagoval, súd mu nárok na náhradu trov konania nepriznal a rozhodol tak, ako je uvedené vo výrokovej časti tohto rozhodnutia. Poučenie:
Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom súdu. Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti.

